Man doodgemaak ná hy glo steelArgieffoto Kol. Jay Naicker, woordvoerder van die polisie, het gesê die man het glo by ŉ winkel gesteel waarna die eienaars van die winkel, 31 en 41 jaar oud, hom glo met ŉ mes in die nek gesteek het. Hy is op die toneel dood. Die twee verdagtes is in hegtenis geneem op aanklag van moord en sal binnekort in die Durbanse landdroshof verskyn. Lt.genl. Mmammonnye Ngobeni, provinsiale polisiekommissaris, het die inhegtenisnemings verwelkom. “Ons is baie bekommerd dat mense die reg in eie hande neem. Die polisie moet die ruimte gegee word om hul werk te doen deur die misdaad te ondersoek en seker te maak die oortreders ry aan die pen.”